Nafarroako Parlamentuko Mahaiak, 2021eko maiatzaren 31n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako galdera, Nafarroako enpresetan langileen eskubideen aurka egindako delituei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko maiatzaren 31n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Laura Aznal Sagastik, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun diezaion, langile bat esplotatzeagatik Nafarroako Probintzia Auzitegiko Bigarren Atalak Castillo de Javier hotelaren jabeari orain dela gutxi langileen eskubideen kontrako delituagatik ezarritako bederatzi hilabeteko espetxe-zigorra dela-eta:

Nafarroako Gobernuak ba al zeukan gertakari horren berri eta zer kontrol-tresna baliatu du edo baliatuko du Nafarroako ezein sektore ekonomikotako enpresetan etorkizunean halako deliturik gerta ez dadin?

Iruñean, 2021eko maiatzaren 27an

Foru parlamentaria: Laura Aznal Sagasti